open-index/open-wikipedia-markdown huggingface dataset:
Cappella Palatina

**Cappella Palatina** (*palatina* er adjektiv av *palatium* – palass) er slottskapellet i Palazzo dei Normanni i Palermo og befinner seg i første etasje i midten av slottsanlegget. Kapellet ble bygget at den normanniske kong Roger II av Sicilia i årene 1132–1140. Kapellet ble bygget oppå et tidligere kapell fra rundt 1080, og dette befinner seg under dagens kapell som en krypt. Det tok åtte år å bygge selve kapellet, og langt flere år å få gjennomført mosaikkdekorasjonene. Ifølge en inskripsjon i kuppelen ble selve innvielsen av kapellet foretatt i 1143.

Kapellet er tilegnet St. Peter og minner om en basilika med kuppel. Kirken har tre apsider, som var vanlig i bysantinsk arkitektur, og seks buer, tre på hver side av midtskipet, hvilende på søyler i klassisk stil.

Kapellet er en enestående blanding av islamsk, bysantinsk og normannisk kunst og arkitektur, og viser den kulturelle sammensmeltningen som var i Kongedømmet Sicilia under normannisk styre.

## Referanser


## Eksterne lenker
*
Amundsenodden

**Amundsenodden** er en odde på Nordaustlandet, Svalbard. Amundsenodden ligger nord for Dietrichsonbukta, på østsiden av Brennevinsfjorden.

Det var her Roald Amundsens flyekspedisjon til Nordpolen nødlandet på tilbakeveien til Ny-Ålesund med flyet «N 25». Stedet fikk navnet Amundsenodden og området ble navngitt Dornier-Walflya. Amundsen og de fem andre ekspedisjonsmedlemmene ble reddet av selfangstskuta «Sjøliv» fra Balsfjord.

## Referanser
Alpin tundra

**Alpin tundra** er en økosone eller klimasone som karakteriseres av mangel på skog på grunn av høyden over havet. Alpin tundra ligger høyere enn skoggrensa og skiller seg fra arktisk tundra ved ikke å ha permafrost. I norsk språk omtales landskap i klimasonen alpin tundra oftest som snaufjell, dvs fjellandskap uten skog. Begrepet tundra betyr *treløs slette*.  

Alpin tundra går under tregrensen over til subalpin skog. 

Alpin tundra forekommer i fjellstrøk over hele verden. Floraen i alpin tundra sonen karakteriseres av arter som kryper langs bakken. Det kalde klimaet i disse høytliggende områdene forårsakes av lavt lufttrykk, og er ganske likt polarklima.

Jorda i alpine strøk vanligvis bedre drenert enn jord i arktiske strøk.

44&nbsp;% av Norges landareal omfattes av økosonen alpin tundra. 

## Referanser


## Se også
*Biom
*Skoggrense
*Tundra
*Vegetasjonssoner
Margot Glockshuber

**Margot Glockshuber** (født 26. juni 1949 i Frankfurt am Main), vesttysk kunstløper som deltok i de olympiske vinterleker 1968 i Grenoble.

Glockshuber vant en olympisk bronsemedalje i kunstløp under Vinter-OL 1968 i Grenoble. Sammen med Wolfgang Danne kom hun på tredjeplass i parløp, bak Ludmila Belousova / Oleg Protopopov og Tatjana Sjuk / Aleksander Gorelik, begge parene fra Sovjetunionen.
 
## OL-medaljer
* 1968  Grenoble -  Bronse i kunstløp, parløp  Vest-Tyskland

## VM-medaljer
* VM 1967 –  Sølv i kunstløp, parløp

## Eksterne lenker
*
Anna Monlarini

**Anna Monlarini**, noen ganger skrevet *Anna Molnarini* (født 1930) er en tidligere italiensk turner.  

I 1950 deltok hun i VM i turn. Individuelt fikk ingen medaljer, men Italia fikk bronse i lagkonkurransen. Individuelt kom hun på 34.-plass sammenlagt. 

Hun deltok som reserve i OL i 1952, men vant ingen OL-medaljer. Kvinner konkurrerte individuelt for første gang i OL-sammenheng i 1952, og Italia fikk 6.-plass i lagkonkurransen. Instruktør var Giulio Lay.  

## Referanser


## Eksterne lenker
* 
* Profil hos Ginnastica Pavese (italiensk)
Ondrej Nepela

**Ondrej Nepela** (1951–1989) var en tsjekkoslovakisk kunstløper som deltok i de olympiske vinterleker 1964 i Innsbruck, 1968 i Grenoble og 1972 i Sapporo.

Nepela ble olympisk mester i kunstløp under 1972 i Sapporo. Han vant konkurransen single for menn, foran Sergej Tsjetverukhin fra Sovjetunionen og Patrick Péra fra Frankrike.

Nepela ble verdensmester i kunstløp tre ganger, 1971&ndash;1973, alle  i single for menn.

## OL-medaljer
* 1972  Sapporo -  **Gull** i kunstløp, single menn  Tsjekkoslovakia

## VM-medaljer
* VM 1971 –  **Gull** i kunstløp, single menn 
* VM 1972 –  **Gull** i kunstløp, single menn 
* VM 1973 –  **Gull** i kunstløp, single menn 
* VM 1969 –  Sølv i kunstløp, single menn 
* VM 1970 –  Sølv i kunstløp, single menn

## Referanser


## Eksterne lenker
*
Beatrix Schuba

**Beatrix «Trixi» Schuba** (født  i Wien), østerriksk kunstløper som deltok i de olympiske vinterleker 1972 i Sapporo.

Schuba ble olympisk mester i kunstløp i vinter-OL 1972 i Sapporo. Hun vant konkurransen i single for damer, foran Karen Magnussen fra Canada og Janet Lynn fra USA.

Schuba ble verdensmester i kunstløp to ganger, 1971 og 1972, begge i single for damer.

## OL-medaljer
* 1972  Sapporo -  **Gull** i kunstløp, single damer  Østerrike

## VM-medaljer
* VM 1971 –  **Gull** i kunstløp, single damer
* VM 1972 –  **Gull** i kunstløp, single damer
* VM 1969 –  Sølv i kunstløp, single damer
* VM 1970 –  Sølv i kunstløp, single damer

## Referanser


## Eksterne lenker
*
Kapp Rubin

**Kapp Rubin** er en odde på østsiden av Brennevinsfjorden på Nordaustlandet, Svalbard. 

En historisk hendelse er knyttet til dette stedet, det var at luftskipet «Italia» som under ledelse av Umberto Nobile havarerte på vei tilbake til Ny-Ålesund, hvor seks omkom og 10 var strandet med gondolen på den drivende pakkisen. En av de største internasjonale redningsaksjonen i polare strøk noensinne ble iverksatt, hvor over 1500 mennesker fra syv ulike nasjoner deltok. Kapp Rubin ble brukt som base for redningsaksjonen. Kartene over Nordaustlandet var på den tiden dårlige og upresise, og de som deltok i redningsaksjonen hadde ikke kommunikasjonsutstyr, ingen riktige kart og ingen hjelp utenfra. Under redningsaksjonen omkom blant annet Roald Amundsen sammen med mannskapet i det franske Latham 47-flyet et sted utenfor Bjørnøya. Det skulle gå 48 dager før alle de overlevende fra Luftskipet «Italia» hadde blitt hentet ut fra den drivende pakkisen. 

Kapp Rubin har sitt navn etter den svenske landmåler Sven Tryggve Salomon Rubin.

## Eksterne lenker
*
Dustin

**Dustin AB** er et svensk netthandelsselskap med nettbutikker i Sverige, Norge og Danmark. Selskapet ble etablert i 1984 av ekteparet Bo Lundevall og Ulla Lundevall i en garasje i Farsta, Stockholm og solgte opprinnelig fargede disketter via postordre. I 1995 begynte selskapet med salg av IT-produkter og hjemmeelektronikk på Internett, og er i dag Sveriges største nettbutikk innen dette feltet. Dustin har ca 350 ansatte og omsatte for 3.8 milliarder SEK i 2008. Dustin ble i 2006 kjøpt opp av private equity-selskapet Altor Equity Partners.

## Historikk
I 2004 etablerte Dustin datterselskapet Dustin home, som retter seg mot privatkunder.

Dustin kjøpte i 2007 opp de danske selskapene TCM og Computerstore A/S. Senere samme år bygde Dustin et nytt logistikksenter for å takle økningen i salg som følge av oppkjøpet av Computerstore i Danmark, og som et ledd for å ekspandere til Norden og resten av Europa. I januar 2009 ble Computerstore sitt navn endret til Dustin home i Danmark.

I september 2009 etablerte Dustin home seg på det norske markedet.

## Referanser




## Eksterne lenker
* Dustins nettested
NM i motbakkeløp

**Norgesmesterskapet i motbakkeløp** er en del av NM i friidrett. Løpet blir holdt som en egen konkurranse utenfor hovedmesterskapet. 
Motbakkeløp som NM-øvelse ble første gang arrangert i 2005, med løpet Skåla 1848 meter rett opp i Loen i Stryn.

## Kilder
* friidrett.no: Arrangører Motbakkeløp
* friidrett.no: NM Motbakkeløp menn
* friidrett.no: NM Motbakkeløp kvinner
Endre Skjervø

**Endre Skjervø** (født 24. juli 1973 i Steinkjer) er en norsk politiker (FrP).

Han meldte seg inn i Fremskrittspartiet i 1995. Han var formann i Steinkjer Fremskrittsparti i periodene 1997–1998, 2002–2003, 2008–2009 og 2010–2012, og har vært medlem og gruppeleder i Steinkjer kommunestyre siden 1999. Skjervø var vararepresentant til Stortinget 2001–2013, medlem av Nord-Trøndelag fylkesting 2003–2011 og gruppeleder 2005–2011. I 2010 tapte han renominasjon til førsteplassen på Fremskrittspartiets fylkestingsliste med knappest mulig margin.

Skjervø er rørlegger av utdannelse, og arbeidet som selger i Tuwi Wiggen AS 1991–1994, daglig leder i Shervis AS 1996–1998, daglig leder i Norsk Industriservice AS 1998–1999, fylkessekretær i Nord-Trøndelag Fremskrittsparti 1999–2002, rådgiver i Fremskrittspartiets politiske avdeling 2002–2004, rådgiver i Fremskrittspartiets kommunikasjonsavdeling 2004–2006 og daglig leder i attføringsbedriften Jekta AS i Malm 2012–2014. Fra 2014 til 2016 var han rådmann i Namsskogan kommune. Fra 2016 til 2018 var han avdelingsdirektør i NAV Trøndelag. Han var fra 2018–2020 banksjef i Grong Sparebank, og ble i 2020 ansatt som kommunedirektør i Frosta kommune.

Han er samboer med Sara Kveli, tidligere medlem av Nord-Trøndelag fylkesting for Arbeiderpartiet.

## Referanser


## Eksterne lenker
* 
*
Pere Borrell del Caso

**Pere Borrell del Caso** (født 1835 i Puigcerdà, død 1910 i Barcelona) var en spansk katalansk maler, illustratør og engravør, som er best kjent for maleriet *Escapando de la crítica* (*Flukten fra kritikken*) (1874), et eksempel på trompe-l'œil. Det utydeliggjør grensen mellom virkeligheten og et fiktivt univers.

Kunstneren Romà Ribera studerte sammen med ham.

## Referanser


## Eksterne lenker
*
Elena Santoni

**Elena Santoni** var en italiensk turner.  

I 1950 deltok hun i VM i turn. Individuelt fikk hun ingen medaljer, men Italia fikk bronse i lagkonkurransen. Individuelt kom hun på 28.-plass sammenlagt. 

Hun deltok i OL i 1948, men vant ingen OL-medaljer. Kvinner konkurrerte kun som lag i 1948, og Italia fikk 8.-plass i lagkonkurransen. Individuelt fikk hun 46. beste poengsum sammenlagt.

## Referanser


## Eksterne lenker
*
Liliana Scaricabarozzi

**Liliana Scaricabarozzi** (født 25. oktober 1934) er en tidligere italiensk turner.  

I 1950 deltok hun i VM i turn. Individuelt fikk hun ingen medaljer, men Italia fikk bronse i lagkonkurransen. Individuelt kom hun på 16.-plass sammenlagt. I neste VM, i 1954, kom hun på 41.-plass, og i 1958 fikk hun 68.-plass.

Hun deltok i OL i 1952, 17 år gammel, men vant ingen OL-medaljer. Dette var første gang kvinner ikke konkurrerte kun som lag i OL-sammenheng, og Italia fikk 6.-plass i lagkonkurransen. Individuelt fikk hun på 41.-plass sammenlagt, med 35.-plass i hopp som beste resultat individuelt. 

## Referanser


## Eksterne lenker
*
Luo Yixiu

**Luo Yixiu** (kinesisk: 罗一秀, pinyin: *Luó Yīxiù (*1889–1910) var Mao Zedongs første kone, fra 1907 til hun døde i 1910. Hun var fra byen Shaoshan i Hunan-provinsen i Kina.

Ekteskapet var arrangert, men Mao (da 14 år) var for ambisiøs til å slå seg ned med et normalt liv som en gårdsbruker og familiemann. Han insisterte på å forlate området for å videreføre sine studier. Ekteskapet ble brutt, og i flere tiår ble brudens identitet holdt hemmelig for å spare hennes familie for skammen. Mao godkjente aldri dette ekteskapet formelt og bodde aldri sammen med Luo Yixiu.

## Referanser
Bjørn Haug

**Bjørn Haug** (1928–2020) var en norsk jurist som var regjeringsadvokat i 21 år og deretter dommer i EFTA-domstolen fra den ble opprettet i 1994. Fra 1995 til han gikk av i 2000, var han domstolens president.

## Liv og virke
### Bakgrunn
Bjørn Haug vokste opp i Oslo og tok examen artium i 1947. Året etter tok han studentfagkurs ved Oslo handelsgymnasium. Så studerte han jus ved Universitetet i Oslo og ble cand.jur. i 1954. 

### Karriere
Deretter var han sekretær i Finansdepartementet og dommerfullmektig i Tønsberg. Fra 1956 til 1959 var han førstesekretær i Justisdepartementets lovavdeling. I denne tiden hadde han permisjon for å ta Master of Laws-graden ved University of California, Berkeley i 1958, Han var fullmektig hos Regjeringsadvokaten fra 1959 til 1961 og ble høyesterettsadvokat 1961. 

Erfaring fra næringslivet skaffet han seg som jurist i Christiania Spigerverk fra 1962 til 1972. Fra 1967 var han juridisk direktør og medlem av konsernledelsen. 

I 1972 ble han utnevnt til regjeringsadvokat, en jobb han hadde til han i 1994 ble utnevnt til dommer i EFTA-domstolen. I denne tiden hadde han ansvaret for å omorganisere embetet og bygge det ut. Han førte også selv et stort antall saker, blant andre saken om utbyggingen av Alta-vassdraget i 1981 og avskjedssaken mot Børre Knudsen i 1983. For den internasjonale domstolen i Haag prosederte han grensetvisten mot Danmark om havområdet mellom Grønland og Jan Mayen i 1993.

Fra 1982 til 1988 var han også riksmeglingsmann. Han var gift med dommer Agnes Nygaard Haug. Legen Charlotte Haug, tidligere redaktør av *[[Tidsskrift for Den norske legeforening]]*, er deres datter. Professor og tidligere statsråd Gudmund Hernes er deres svigersønn.

Haug døde 8. april 2020 i Oslo.

## Verv
* Leder av Bedriftsdemokratinemnda 1973–93
* Leder av Petroleumsinntektsutvalget 1974–76,
* Den Norske Nobelkomites representant som revisor i Nobelstiftelsen i Stockholm 1973–2000
* Styreformann i Den Norske Opera 1975–81.
* Formann i panelet som utmålte erstatninger Irak skulle betale etter invasjonen og okkupasjonen av Kuwait 1996–2001 

## Utmerkelser
* Kommandør av St. Olavs Orden 1982.
* Kommandør av den svenske Nordstjärneorden.
* Storkorset av den luxembourgske Ordre de Mérite.

## Bibliografi
* Torstein Eckhoff: *Sivilprosess*, redaktør av 2. utgave fra 1971
* *Skattlegging av undersjøiske petroleumsforekomster m.v.* Foreløpig utredning fra Petroleumsinntektsutvalget, 1975
* *Mange jern i ilden: Tilbakeblikk på et aktivt yrkesliv* 2008
## Referanser

## Eksterne lenker
* Om Bjørn Haug i Norsk biografisk leksikon
Conoesucidae

* *[[Beraeoptera]]*
* *[[Coenoria]]*
* *[[Confluens]]*
* *[[Conoesucus]]*
* *[[Costora]]*
* *[[Hampa]]*
* *[[Lingora]]*
* *[[Matasia]]*
* *[[Olinga]]*
* *[[Periwinkla]]*
* *[[Pycnocentria]]*
* *[[Pycnocentrodes]]*

**Conoesucidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende
Små til middelsstore (vingespenn 10–25&nbsp;mm) vårfluer, svartbrune til svarte på farge. Antennene er kraftige og så lange som forvingen eller litt kortere. Punktøyne (ocelli) mangler. Hannens maksillarpalper består av ett til tre ledd, og er gjerne mer eller mindre membranøse (myke). De holdes bøyd oppover foran hodet. For- og mellombeina har to sporer, bakbeina to til fire sporer.

## Levevis
Larvene lever i små til middelsstore, rasktrennende bekker. De lager et sylindrisk hus av småstein, sandkorn og planterester. Larvene lever av alger, moser og døde plantedeler. De voksne finnes helst sittende i vegetasjonen rundt bekkene de klekkes fra.

## Utbredelse
Familien har en ganske begrenset utbredelse i det østlige Australia, Tasmania og på New Zealand.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilie Sericostomatoidea
******* Familie Conoesucidae Ross, 1967
******** Slekten *[[Beraeoptera]]* Mosely, 1953 – New Zealand
******** Slekten *[[Coenoria]]* Mosely, 1953 – Australia
******** Slekten *[[Confluens]]* Wise, 1962 – New Zealand
******** Slekten *[[Conoesucus]]* Mosely, 1936 – Australia
******** Slekten *[[Costora]]* Mosely, 1936 – Australia
******** Slekten *[[Hampa]]* Mosely, 1953 – Australia
******** Slekten *[[Lingora]]* Mosely, 1936 – Australia
******** Slekten *[[Matasia]]* Mosely, 1936 – Australia
******** Slekten *[[Olinga]]* McLachlan, 1894 – New Zealand
******** Slekten *[[Periwinkla]]* McFarlane, 1973 – New Zealand
******** Slekten *[[Pycnocentria]]* McLachlan, 1866 – New Zealand
******** Slekten *[[Pycnocentrodes]]* Tillyard, 1924 – New Zealand

## Kilder
* Australian Faunal Directory – Conoesucidae
* Johanson, K.A., Kjer, K. og Malm, T. (2009) Testing the monophyly of the New Zealand and Australian endemic family Conoesucidae Ross (Insecta, Trichoptera, Sericostomatoidea). Zoologica Scripta 38: 563-573.http://www3.interscience.wiley.com/journal/122287152/abstract

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
Aucanquilcha

**Aucanquilcha** er en stratovulkan i Antofagasta-regionen nord i Chile, vest for grensen til Bolivia. Den består av flere overlappende kjegler langs en lang rygg som danner toppen. Vulkanen har svak episodisk fumarole-aktivitet og store svovelavsetninger i toppområdet. I istidene i pleistocen var vulkanen dekket av en over 45 km² stor iskappe som nådde ned til 4 600 m og skapte store morener. Vulkanens siste utbrudd skjedde for omtrent 170 000 år siden.

Fram til 1990-tallet ble det drevet en svovelgruve nær toppen av Aucanquilcha. Da den var i drift var den verdens høyestliggende gruve, tilknyttet det som muligens var verdens høyestliggende kjørbare vei. I dag er veien ikke lenger kjørbar. En arbeiderbrakke ved ca. 5 500 meters høyde var den høyeste permanente menneskelige bosetning. Gruvedriften på vulkanen startet i 1913, og svovelen ble opprinnelig fraktet ned ved hjelp av lamaer. En 22 km lang taubane hvor svovelen kunne fraktes ned i bøtter ble fullført i 1935. Etterhvert ble denne erstattet av en vei som slynger seg mot toppen gjennom flere hårnålssvinger og var i stand til å bære 20-tonns dumpere.

## Se også
*Liste over vulkaner i Chile
*Liste over fjell i Chile

## Referanser


## Eksterne lenker
*
Sergej Tsjetverukhin

**Sergej Tsjetverukhin** (russisk: Сергей Четверухин; født 12. januar 1946) sovjetisk kunstløper som deltok i de olympiske vinterleker i 1968 i Grenoble og 1972 i Sapporo.

Tsjetverukhin vant en olympisk sølvmedalje i kunstløp under vinter-OL 1972 i Sapporo. Han kom på andreplass i single for menn, bak Ondrej Nepela fra Tsjekkoslovakia.

## OL-medaljer
* 1972  Sapporo -  Sølv i kunstløp, parløp  Sovjetunionen

## VM-medaljer
* VM 1972 –  Sølv i kunstløp, single menn  
* VM 1973 –  Sølv i kunstløp, single menn 
* VM 1971 –  Bronse i kunstløp, single menn

## Eksterne lenker
*
Hydrosalpingidae

* *[[Hydrosalpinx sericea]]*

**Hydrosalpingidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. Familien omfatter bare én kjent art fra det sørlige Afrika.

## Utseende

## Levevis
Larven lever i fjellbekker. Den bygger et krumt, hornformet, glatt larvehus.

## Utbredelse
Familiens ene art er bare kjent fra Sør-Afrika, der den bare finnes i området Western Cape.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilie Sericostomatoidea
******* Familie Hydrosalpingidae Scott, 1985
******** Slekten *[[Hydrosalpinx]]* Barnard, 1934
********* *[[Hydrosalpinx sericea]]* Barnard, 1934

## Kilder

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
* Bilde av larvehus
Karen Magnussen

**Karen Diane Magnussen** (født 1952) canadisk kunstløper som deltok i de olympiske vinterleker 1968 i Grenoble og 1972 i Sapporo.

Magnussen vant en olympisk sølvmedalje i kunstløp under Vinter-OL 1972 i Sapporo. Hun kom på andreplass i konkurransen single for damer, bak Beatrix Schuba fra Østerrike.

Magnussen ble i 1973 tildelt Order of Canada.

## OL-medaljer
* 1972  Sapporo -  Sølv i kunstløp, single damer  Canada

## VM-medaljer
* VM 1973 –  Sølv i kunstløp, single damer

## Referanser


## Eksterne lenker
*
Janet Lynn

**Janet Lynn Nowicki** (født 6. april 1953 i Chicago), amerikansk kunstløper som deltok i de olympiske vinterleker 1968 i Grenoble og 1972 i Sapporo.

Lynn vant en olympisk bronsemedalje i kunstløp under vinter-OL 1972 i Sapporo. Hun kom på tredjeplass i single for damer, bak Beatrix Schuba fra Østerrike og Karen Magnussen fra Canada.

## OL-medaljer
* 1972  Sapporo -  Bronse i kunstløp, single damer  USA

## VM-medaljer
* VM 1973 –  Sølv i kunstløp, single damer
* VM 1972 –  Bronse i kunstløp, single damer

## Referanser


## Eksterne lenker
*
Helicophidae

* *[[Alloecella]]*
* *[[Alleocentrellodes]]*
* *[[Austrocentrus]]*
* *[[Eosericostoma]]*
* *[[Helicopha]]*
* *[[Heloccabus]]*
* *[[Micrathremma]]*
* *[[Pseudosericostoma]]*
* *[[Zelolessica]]*

**Helicophidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende
Små til middelsstore (vingespenn 8–15&nbsp;mm), gråspraglete vårfluer. Antennene er høyst så lange som forvingen. Hodet mangler punktøyne (ocelli), maksillarpalpene er fem-leddete hos begge kjønn. Forvingen er avlangt-oval, årenettet er ofte noe ulikt hos hannen og hunnen, begge har et ganske stort område uten årer ved vingespissen. For- og mellombeina har to sporer, bakbeina fire.

## Levevis
Larvene lever i klare, rasktstrømmende bekker i skog. De lager litt krumme larvehus av sandkorn og planterester.

## Utbredelse
Familien er bare kjent fra Australia, Ny-Caledonia, New Zealand og Chile. 18 av de 42 til nå kjente artene lever bare på Ny-Caledonia.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilie Sericostomatoidea
******* Familie Helicophidae
******** Slekten *[[Alloecella]]* Banks, 1939 – Australia
********* *[[Alloecella grisea]]* Banks, 1939
********* *[[Alloecella longispina]]* Jacquemart, 1965
********* *[[Alloecella pilosa]]* Neboiss, 1977
******** Slekten *[[Alloecentrellodes]]* Flint, 1979
******** Slekten *[[Austrocentrus]]* Schmid, 1964 – Chile
******** Slekten *[[Eosericostoma]]* Schmid, 1957
******** Slekten *[[Helicopha]]* Mosely, 1953 – Australia, tallrike arter på Ny-Caledonia
********* *[[Helicopha astia]]* Mosely, 1953
********* *[[Helicopha delamarei]]* Jacquemart, 1965
********* *[[Helicopha hortena]]* Mosely, 1953
******** Slekten *[[Heloccabus]]* Neboiss, 2002 – Australia
********* *[[Heloccabus buccinatus]]* Neboiss, 2002
******** Slekten *[[Micrathremma]]* Schmid, 1955
******** Slekten *[[Pseudosericostoma]]* Schmid, 1957
******** Slekten *[[Zelolessica]]* McFarlane, 1956

## Kilder
* Australian Faunal Directory – Helicophidae
* Johanson, K.A. & Keijsner, M. (2008) Phylogeny of the Helicophidae (Trichoptera), with emphasis on the New Caledonian species of *Helicopha*. Systematic Entomology 33: 451-483. http://www.ingentaconnect.com/content/bsc/sent/2008/00000033/00000003/art00002

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
Liliana Torriani

**Liliana Torriani** (født 30. november 1920, død 2003) er en tidligere italiensk turner. Hun representerte klubben *l'Unione Sportiva Sestri Ponente*.  

I 1950 deltok hun i VM i turn. Individuelt fikk hun ingen medaljer, men Italia fikk bronse i lagkonkurransen. Individuelt kom hun på 37.-plass sammenlagt. Torriani var den ene fra l'Unione Sportiva Sestri Ponente som deltok i dette OL, Renata Bianchi var den andre. 

Hun deltok i OL i 1948, 27 år gammel, men vant ingen OL-medaljer. Dette var første gang kvinner ikke konkurrerte kun som lag i OL-sammenheng, og Italia fikk 6.-plass i lagkonkurransen. Individuelt fikk hun på 63.-plass sammenlagt, med 48.-plass i ringer som beste resultat individuelt. 

## Referanser


## Eksterne lenker
*
Irina Rodnina

**Irina Konstantinovna Rodnina** (russisk: Ирина Константиновна Роднина; født 12. september 1949 i Moskva), sovjetisk kunstløper som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.

Rodnina ble olympisk mester i kunstløp under vinter-OL 1972 i Sapporo. Sammen med Aleksej Ulanov vant hun konkurransen i parløp, foran sine landsmenn Ludmila Smirnova / Andrej Suraikin og Manuela Groß / Uwe Kagelmann fra Tyskland. Under vinter-OL 2014 i Sotsji fikk hun æren av å tenne OL-ilden sammen med ishockey-målvakten Vladislav Tretjak.

Fire år senere, under vinter-OL 1976 i Innsbruck vant hun sin andre olympiske tittel i parløp. Sammen med Aleksandr Zajtsev vant hun foran Romy Kermer / Rolf Österreich og Manuela Groß og Uwe Kagelmann begge parene fra Øst-Tyskland.

Rodnina vant sin tredje olympiske gullmedalje under vinter-OL 1980 i Lake Placid. Hun og Aleksandr Zajtsev vant konkurransen i parløp foran sine landsmenn Marina Tsjerkasova / Sergej Sjakhraj og Manuela Mager og Uwe Bewersdorff fra Øst-Tyskland.

Rodnina ble verdensmester i kunstløp hele ti ganger, alle i parløp. Fire, (1969&ndash;1972) sammen med Aleksej Ulanov og seks, (1973&ndash;1978) sammen med Aleksandr Zajtsev.

## OL-medaljer
* 1972  Sapporo –  **Gull** i kunstløp, parløp  Sovjetunionen
* 1976  Innsbruck –  **Gull** i kunstløp, parløp  Sovjetunionen
* 1980  Lake Placid –  **Gull** i kunstløp, parløp  Sovjetunionen

## VM-medaljer
* VM 1969  Colorado Springs –  **Gull** i kunstløp, parløp  
* VM 1970  Ljubljana –  **Gull** i kunstløp, parløp 
* VM 1971  Lyon –  **Gull** i kunstløp, parløp 
* VM 1972  Calgary –  **Gull** i kunstløp, parløp 
* VM 1973  Bratislava –  **Gull** i kunstløp, parløp 
* VM 1974  München –  **Gull** i kunstløp, parløp  
* VM 1975  Colorado Springs –  **Gull** i kunstløp, parløp 
* VM 1976  Göteborg –  **Gull** i kunstløp, parløp 
* VM 1977  Tokyo –  **Gull** i kunstløp, parløp 
* VM 1978  Ottawa –  **Gull** i kunstløp, parløp

## Referanser


## Eksterne lenker
*
Aleksej Ulanov

**Aleksej Nikolajevitsj Ulanov** (russisk: Алексей Николаевич Уланов; født 4. november 1947 i Moskva), sovjetisk kunstløper som deltok i de olympiske vinterleker 1972 i Sapporo.

Ulanov ble olympisk mester i kunstløp under vinter-OL 1972 i Sapporo. Sammen med Irina Rodnina vant hun konkurransen i parløp, foran sine landsmenn Ludmila Smirnova / Andrej Suraikin og Manuela Groß / Uwe Kagelmann fra Tyskland.

Ulanov ble verdensmester i kunstløp fire ganger, 1969–1972 alle i parløp sammen med Irina Rodnina.

## OL-medaljer
* 1972  Sapporo -  **Gull** i kunstløp, parløp  Sovjetunionen

## VM-medaljer
* VM 1969 –  **Gull** i kunstløp, parløp  
* VM 1970 –  **Gull** i kunstløp, parløp 
* VM 1971 –  **Gull** i kunstløp, parløp 
* VM 1972 –  **Gull** i kunstløp, parløp 
* VM 1973 –  Sølv i kunstløp, parløp 
* VM 1974 –  Sølv i kunstløp, parløp

## Referanser


## Eksterne lenker
*
Benedetto Marcello

**Benedetto Marcello** (1686–1739) var en italiensk komponist av barokkmusikk.

## Liv og virke
Benedetto Marcello stammet fra en advokatfamilie, studerte jus, og bekledte høye offentlige stillinger i den venetianske republikk.

Allerede som ung publiserte han sanger og sonetter. Han studerte komposisjon hos Francesco Gasparini (1668–1727) og Antonio Lotti (rundt 1667–1740). Marcello dyrket komposisjon som en hobby ved siden av sine offentlige verv, og han kalte se derfor *nobile Veneto dilettante di contrappunto*, dvs en amatørkomponist.

Også broren Alessandro Marcello var en ganske framgangsrik amatørkomponist.

Noen verk av Benedetto Marcello:
* *Concerti a 5 stromenti* (1701)
* Cellosonater op. 1 (1712)
* 12 fløytesonater op. 2 (1712)
* 10 Cembalosonater op. 3 (1712)
* *Canzoni madrigalesce ed arie per camera a 2, a 3, a 4 voci* (1717)
* *Gioa* (Oratorium, o.A.)
* *Salve* (o.A.)
* *Tantum ergo* (6-stemmig)
* Et allegorisk oratorium: *Il trionfo della poesia e della musica nel celebrarsi la morte, la esaltazione e la coronazione di Maria* (o.A.)

## Referanser


## Litteratur
* Eleanor Selfridge-Field: *The music of Benedetto and Alessandro Marcello. A thematic catalogue, with commentary on the composers, repertory and sources*. Clarendon Press, Oxford 1990, ISBN 0-19-316126-5

## Eksterne lenker
* 
* 
* 
* 
*  Gratis noter i ''Kantoreiarchiv''
Vi på Saltkråkan

***Vi på Saltkråkan*** er en svensk TV-serie fra 1964 skapt av Olle Hellbom og Astrid Lindgren. Serien handler om jenta Tjorven som bor på øya Saltkråkan i Stockholms skjærgård sammen med familien og hunden Båtsman. Sentral i handlinga er også familien Melkersson som bor der om sommeren og som Tjorven blir godt kjent med. De fremste rollene spilles av Torsten Lilliecrona, Louise Edlind, Maria Johansson, Stephen Lindholm og Kristina Jämtmark.

*Vi på Saltkråkan* er den eneste av Lindgrens fortellinger som ble skrevet direkte for TV. Serien ble innspilt i 1963 på øya Norröra i Norrtälje kommune. Filmteamet besto av 35 personer. Historien utkom i bokform i 1964.    

Serien gikk første gang på NRK i 1965. Den ble meget populær og har gått i reprise en rekke ganger.

En nyinnspilling av serien ble foretatt i 2024 med premiere i 2025.

## Filmer
I 1995 kom en teateroppsetning som ble vist på svensk TV.

I tillegg ble det produsert fire separate spillefilmer. Disse ble forøvrig slått sammen og vist som TV-serie i 1977 under tittelen *Så går det till på Saltkråkan.*

* 1964 – *[[Tjorven, Båtsman och Moses]]*
* 1965 – *[[Tjorven och Skrållan]]*
* 1966 – *[[Tjorven och Mysak]]*
* 1967 – *[[Skrållan, Ruskprick och Knorrhane]]*

Serien ble i 1968 klippet om og utgitt som spillefilm med en lengde på 95 minutter. 

## Rollebesetning

* Torsten Lilliecrona … Melker Melkersson
* Louise Edlind … Malin Melkersson
* Björn Söderbäck … Johan Melkersson
* Urban Strand … Niklas Melkersson
* Stephen Lindholm … Pelle Melkersson
* Maria Johansson … Tjorven Grankvist
* Bengt Eklund … Nisse Grankvist
* Eva Stiberg … Märta Grankvist
* Lillemor Österlund … Teddy Grankvist
* Bitte Ulvskog … Freddy Grankvist
* Kristina Jämtmark … Stina
* Siegfried Fischer … Söderman
* Tommy Johnson … Björn Sjöblom
* Manne Grünberger … Vesterman
* Lars Göran Carlson … Krister
* Birger Lensander … Agent Mattsson 
* Alf Östlund … Direktör Karlberg
* Vivianne Westman … Lotta, Karlbergs dotter
* Märta Arbin … Fru Sjöblom
* Stig Hallgren … Bonden Jansson
* Eddie Axberg … Kalle / Knutte Österman
* Sven Almgren … Berra, nättjuv
* Curt Åström … Elis, nättjuv

## Referanser


## Eksterne lenker
*
Pippisteinen

«**Pippisteinen**» var det første funnet av bergkunst i Alta kommune. «Pippisteinen» ble funnet ca. 1950 i Gjermundsby ca. 4 km fra Isnestoften, på vestsiden av Altafjorden. Steinen er i underkant av 50 cm lang, og har bare én helleristning, en menneskefigur som likner på Pippi Langstrømpe, derav navnet. 

«Pippisteinen» var i mange år en del av utstillingene på Tromsø Museum, men i juni 2008 kom Pippi «hjem» til Alta kommune, og er i dag utstilt på Verdensarvsenter for bergkunst - Alta Museum.  

«Pippisteinen» ble funnet under jordarbeid, og dateringen er usikker, men man regner med at den ble laget av jeger-fangstfolk i yngre steinalder. Fra 1998 og framover er det funnet flere nye helleristninger i dette området på Isnestoften. En av disse, en blokk fra Langnesholmen, er også utstilt på Verdensarvsenter for bergkunst - Alta Museum. 

## Eksterne lenker
* Omtale av Pippisteinen på Verdensarvsenter for bergkunst - Alta Museums hjemmeside
Jan Eivind Bertelsen

**Jan Eivind Bertelsen** (født 1981) (også kalt **Obijan**) er en norsk trommeslager fra Bergen. Han spiller i det norske rockebandet Fjorden Baby!, sammen med bassist Tony Alexander Syversen, gitarist Jan Henning Buen, keyboardist Nam Phoung Nguyen og vokalist Sturle Kvilekval. Han er oppvokst i en musikal familie, hvor blant annet John Olav Nilsen er hans fetter. 

Han har også utgitt soloprosjekter, blant annet *Obijans Himmel* på Apollon Records.. I tillegg til *Obijans Himmel* (2018) har han gitt ut *Holoprogram* (2019) og *Sanger Fra Dypet* (2020)

## Referanser
Alessandro Marcello

**Alessandro Ignazio Marcello** (1673–1747) var en italiensk adelsmann som utmerket seg som en dyktig amatør på en rekke områder, blant annet som dikter, filosof og matematiker. I likhet med broren Benedetto er han i dag hovedsakelig kjent som komponist av barokkmusikk.

## Liv og virke
Alessandro Marcello ble født inn i en venetiansk patrisierfamilie. Han komponerte noen kantater og flere samlinger solokonserter, blant annet seks konserter ved navn *La Cetra*. Som medlem av kretsen *Accademia dell'Arcadia* publiserte han musikken sin under det «arkadiske» pseudonymet *Eterio Stinfalico*.

Marcellos mest kjente verk er *Konsert for obo og orkester i d-moll* som Johann Sebastian Bach senere arrangerte for cembalo (BWV 974).

I sine siste leveår arbeidet Marcello hovedsakelig med religiøs lyrikk. Han døde i Venezia 77 år gammel og ble bisatt i Villa Giusti i Padova.

## Referanser og noter


## Litteratur
* Héliane Derégis: *Alessandro Marcello nel terzo centenario della nascita. (Venezia 1669–1747). Sei cantate da camera*. (= Historiae musicae cultores; 26). Olschki, Florenz 1969
* Eleanor Selfridge-Field: *The music of Benedetto and Alessandro Marcello. A thematic catalogue, with commentary on the composers, repertory and sources*. Clarendon Press, Oxford 1990, ISBN 0-19-316126-5

## Eksterne lenker
* 
* 
* 
* 
* 
* Lytteeksempel: Adagio fra obokonsert i d-moll
* Fritt tilgjengelige noter i ''Kantoreiarchiv''
Gunnel Ljungström

**Gunnel Ljungström** (Petersson) (født 25. august 1931 i Sofia församling, Jönköping) er en tidligere svensk turner. Gift med musikeren Sture Pettersson 2. januar 1954. 

I 1950 deltok hun i VM i turn. Individuelt fikk hun ingen medaljer, men Sverige fikk gull i lagkonkurransen. Individuelt kom hun på 43.-plass sammenlagt.  

## Referanser
Carl Moltke

**Carl Moltke** (1798–1866) var en dansk greve, embedsmann og kortvarig gehejmestatsminister i 1848 under Frederik VII. Han var minister uten portefølje i Regjeringen Moltke III, minister for Slesvig fra 1852-54 under ministeriene Regjeringen Bluhme I og Regjeringen Ørsted og igjen minister uten portefølje i 1864 under Regjeringen Bluhme II.

Han ble i 1835 utnevnt til kammerherre, i 1842 ble han dekorert med Dannebrogordenens storkors og i 1848 med Elefantordenen. Han fikk gehejmekonferensraadstittelen og ble i 1846 ordenskansler.

Moltke giftet seg 29. mai 1824 med Anna Malvine Simons.

## Referanser


## Eksterne lenker
* Carl Moltke – Dansk biografisk Lexikon
Ljudmila Smirnova

**Ljudmila Stanislavovna Smirnova** (russisk: Людмила Станиславовна Смирнова; født 21. juli  1949 i Leningrad), sovjetisk kunstløper som deltok i de olympiske vinterleker 1972 i Sapporo.

Smirnova vant en olympisk sølvmedalje i kunstløp under vinter-OL 1972 i Sapporo. Sammen med Andrej Surajkin kom hun på andreplass i parløp, bak sine landsmenn Irina Rodnina og Aleksej Ulanov.

## OL-medaljer
* 1972  Sapporo -  Sølv i kunstløp, parløp  Sovjetunionen

## VM-medaljer
* VM 1970 –  Sølv i kunstløp, parløp 
* VM 1971 –  Sølv i kunstløp, parløp 
* VM 1972 –  Sølv i kunstløp, parløp 
* VM 1973 –  Sølv i kunstløp, parløp 
* VM 1974 –  Sølv i kunstløp, parløp

## Eksterne lenker
*
Ildefonso Falcones

**Ildefonso Falcones de Sierra** (født 1958 i Barcelona), kjent som **Ildefonso Falcones**, er en spansk jurist og forfatter. 

Falcones er mest kjent for *[[Havets katedral]]* fra 2006, som også var hans debutroman. Før boken ble utgitt, fikk Falcones avslag fra sju forlag, men tross avslagene ble boken en suksess og var i 2007 den mest leste romanen i Spania med nesten 2 millioner solgte eksemplarer. I 2008 ble boka gitt ut i Norge, i tillegg til flere andre europeiske land, samt USA; per april 2008 var den solgt til 36 land.

10. juni 2009 ble hans andre bok, *La mano de Fátima*, gitt ut i Spania. Denne ble raskt en stor suksess, og den solgte 50 000 eksemplarer allerede første dag.

## Bibliografi
* *La catedral del mar* (no. *[[Havets katedral]]*) (2006, no.utg. 2008)
* *La mano de Fátima* (no. *[[Fatimas hånd]]*) (2009, no.utg 2010)
* *La Reina Descalza* (no. *[[Barfotdronningen]]*) (2013, no.utg 2013)
**Los herederos de la tierra* (no. *Jordens arvinger)* (2016, no.utg 2019)
**El pintor de almas* (2019)

## Referanser

## Eksterne lenker
*
Figgjo

**Figgjo** kan vise til:

*Figgjo (elv) – ei elv på Jæren i Rogaland
*Figgjo (bydel) – en bydel i Sandnes i Rogaland
*Figgjo (selskap) – en porselensfabrikk i Figgjo i Sandnes
*Figgjo Idrettslag – en idrettsklubb fra Figgjo i Sandnes
Manuela Groß

**Manuela Groß** (født 29. januar 1957 i Berlin) østtysk,  kunstløper som deltok i de olympiske vinterleker 1972 i Sapporo og 1976 i Innsbruck.

Groß vant en olympisk bronsemedalje i kunstløp under Vinter-OL 1972 i Sapporo. Sammen med Uwe Kagelmann kom hun på tredjeplass i parløp, bak Irina Rodnina / Aleksej Ulanov og Ljudmila Smirnova og Andrej Suraikin begge parene fra Sovjetunionen.

Fire år senere, under vinter-OL 1976 i Innsbruck vant hun og Uwe Kagelmann en ny bronsemedalje i parløp. De ble nummer tre bak Irina Rodnina / Aleksandr Zajtsev fra Sovjetunionen og Romy Kermer / Rolf Österreich fra Øst-Tyskland.

## OL-medaljer
* 1972  Sapporo -  Bronse i kunstløp, parløp  Øst-Tyskland
* 1976  Innsbruck -  Bronse i kunstløp, parløp  Øst-Tyskland

## VM-medaljer
* VM 1973 –  Bronse i kunstløp, parløp 
* VM 1975 –  Bronse i kunstløp, parløp

## Eksterne lenker
*
Slåtten

**Slåtten** er en bydel i Førde og ble hovedsakelig oppført på 1990-tallet. Der ligger Sunnfjord Folkehøgskule, Slåtten skule og flere boligfelt. Solvangdelen er den eldste delen. Slåtten ligger på nordsiden av Anga nordøst for Sentrum. Fylkesvei 601 går gjennom bydelen. 

## Referanser
Slåtten skule

**Slåtten skule** er en barneskole i Førde. Skolen ligger på Slåtten, og har elever fra Slåtten, Angedalsvegen og Vie. Den er den største barneskolen i Førde, og har etter åpningen i 1994 blitt utvidet to ganger. Det går elever fra 1. – 7. klasse ved skolen, etter endt skolegang her flyttes elevene over til Førde ungdomsskole. Førde ungdomsskole har elever fra 8 – 10 klasse.

## Eksterne lenker
*
Anga

**Anga** (også kalt **Angedalselva**) er ei elv i Sunnfjord kommune i Vestland. Den har utspring øst for Kupefjellet , hvor mange små bekker samles i Isvatnet (910 moh). Fra sørenden av Isvatnet renner elva i fosser og stryk ned til Botnadalen og passerer gjennom Botnavatnet, øverst i Angedalen. Den renner derfra i sørvestlig retning gjennom Angedalen til den munner ut i Jølstra like øst for Førde sentrum. 

## Referanser
Aleksandr Zajtsev

**Aleksandr Gennadijevitsj Zajtsev** russisk: **Александр Геннадиевич Зайцев** (født 16. juni 1952), sovjetisk kunstløper som deltok i de olympiske vinterleker 1976 i Innsbruck og 1980 i Lake Placid.

Zajtsev ble olympisk mester i kunstløp under vinter-OL 1976 i Innsbruck. Sammen med Irina Rodnina vant han konkurransen i parløp, foran Romy Kermer / Rolf Österreich og Manuela Groß og Uwe Kagelmann begge parene fra Øst-Tyskland.

Fire år senere, under vinter-OL 1980 i Lake Placid vant han sin andre olympiske tittel i parløp. Sammen med Irina Rodnina vant han foran sine landsmenn Marina Tsjerkasova / Sergej Sjakhraj og Manuela Mager og Uwe Bewersdorff fra Øst-Tyskland.

Zajtsev ble verdensmester i kunstløp seks ganger, 1973&ndash;1978, alle i parløp sammen med Irina Rodnina.

## OL-medaljer
* 1976  Innsbruck -  **Gull** i kunstløp, parløp  Sovjetunionen
* 1980  Lake Placid -  **Gull** i kunstløp, parløp  Sovjetunionen

## VM-medaljer
* VM 1973 –  **Gull** i kunstløp, parløp 
* VM 1974 –  **Gull** i kunstløp, parløp  
* VM 1975 –  **Gull** i kunstløp, parløp 
* VM 1976 –  **Gull** i kunstløp, parløp 
* VM 1977 –  **Gull** i kunstløp, parløp 
* VM 1978 –  **Gull** i kunstløp, parløp

## Eksterne lenker
*
Spark (Jan Devik-album)

***Spark*** er et musikkalbum utgitt i 1982 av Jan Devik, tidligere bassist i Prudence og for Terje Tysland.

## Sporliste
Alle låter er skrevet av Jan Devik.
### Side A
# «Poste Restante» - 3:21
# «Fast arbeid – fast inntekt A» - 2:10
# «Disco'n igjen» - 2:49
# «Titt og lytt» - 2:29
# «1. taler» - 1:09
# «To-tre grep på gitar'n» - 2:04
### Side B
# «Heavy Bit» - 1:02
# «Collage» - 0:35
# «Du e det værste æ veit» - 2:39
# «Fast arbeid – fast inntekt B» - 2:00
# «Åpne sår» - 4:03
# «Knerten» - 1:14
# «Jorda e roinj» - 5:27

## Medvirkende
### Musikere
* Jan Devik – sang, gitar, slagverk, bass
* Lillie Ane Johansson – kor
* Geir Langslet – tangenter
* Frank Marstokk – slagverk, komponist, batteri
* Liv Evjan – kor
### Andre medvirkende
* Bengt Eriksen – miks
* Svein Bentsen – cover
Romy Kermer

**Romy Kermer** (født 28. juli 1956 i Karl-Marx-Stadt), er en østtysk tidligere kunstløper som deltok i de olympiske vinterleker 1976 i Innsbruck.

Kermer vant en olympisk sølvmedalje i kunstløp under vinter-OL 1976 i Innsbruck. Sammen med Rolf Österreich kom hun på andreplass i parløp, bak Irina Rodnina / Aleksandr Zajtsev fra Sovjetunionen.

## OL-medaljer
* 1976  Innsbruck -  Sølv i kunstløp, parløp  Øst-Tyskland

## VM-medaljer
* VM 1975 –  Sølv i kunstløp, parløp 
* VM 1976 –  Sølv i kunstløp, parløp 
* VM 1974 –  Bronse i kunstløp, parløp

## Eksterne lenker
*
Invasjonen av Bonaparte-øya

**Invasjonen av Bonaparte-øya** var en amfibisk operasjon i 1810 som utgjorde et viktig bidrag til den britiske kampanjen for å blokkere og erobre de franske territoriene i Det indiske hav bestående av Bonaparte-øya (idag Réunion) og Île de France (idag Mauritius) under Napoleonskrigene. Disse øyene dannet et solid utgangspunkt for den franske fregattskvadronen under Flaggkommandør Jacques Hamelin til å kunne avskjære britiske konvoier av ostindere som reiste mellom Storbritannia og Britisk India. Hamelins skip hadde ødelagt to konvoier året før til tross for at de ble fulgt av et skip fra den britiske marine under Flaggkommandør Josias Rowley. Rowley hadde svart med raidet på Saint-Paul på Bonaparte-øya og hvor han erobret en av Hamelins fregatter og løslot to ostindere fra fransk fangenskap..

Raidet fikk en uventet konsekvens, da øverstkommanderende for Bonaparte-øya General Nicolas Des Bruslys begikk selvmord i stedet for å lede garnisonen mot britene som hadde gått i land. Dette oppmuntret Rowley til å planlegge en større operasjon for å erobre hele øya. Ved å bruke den lille britisk-kontrollerte øya Rodrigues som base, planla Rowley og hans samarbeidspartner i den britiske hæren Oberstløytnant Henry Sheehy Keating å ilandsette de to styrkene på hver sin side av øyas hovedstad Saint-Denis og på denne måten tvinge guvernøren til å kapitulere før øyas milits kunne mobiliseres mot dem.

Planen ble iverksatt 7. juli 1810 hvor de to styrkene bestående av britiske sjømenn, soldater, sepoyer og Royal Marines gikk i land på  her sine strender. Selv om en rekke menn druknet i de høye bølgene, nådde flertallet av invasjonsstyrken trygt opp på strendene og marsjerte inn i landet, og angrep franske forposter etterhvert som de nærmet seg hovedstaden. Den franske kommandanten Oberst Jean-Chrysostome Brunetteau de Sainte-Suzanne innså raskt at hans garnison ikke ville være i stand til å forsvare Saint-Denis (Réunion)Saint-Denis og at han ikke ville rekke å mobilisere den lokale militsen. Han overga derfor både øya, garnisonen og dens forsyninger.

## Kilder

* Brenton, Edward Pelham (1825): The Naval History of Great Britain, Vol. IV. 
* Clowes, William (2003): The Royal Navy, A History from the Earliest Times to 1900, v.5. Chatham Publishing. ISBN 1861760140. 
* Gardiner, Robert (2001): The Victory of Seapower. Caxton Editions. ISBN 1840673591. 
* James, William (2002): The Naval History of Great Britain, Volume 5, 1808–1811. Conway Maritime Press. ISBN 0851779093. 
* Woodman, Richard (2001): The Sea Warriors. Constable Publishers. ISBN 1841191833.
John Curry

**John Curry** (født 9. september 1949 i Birmingham, død 15. april 1994) var en britisk kunstløper som deltok i de olympiske vinterleker i 1972 i Sapporo og 1976 i Innsbruck.

Curry ble olympisk mester i kunstløp under Vinter-OL 1976 i Innsbruck. Han vant konkurransen single for menn foran Vladimir Kovaljov fra Sovjetunionen og Toller Cranston fra Canada.

Curry ble verdensmester i kunstløp i 1976 i single for menn.

Curry var Storbritannias flaggbærer under åpningsseremonien 1976 i Innsbruck.  
## OL-medaljer
* 1976  Innsbruck -  **Gull** i kunstløp, single menn  Storbritannia

## VM-medaljer
* VM 1976 –  **Gull** i kunstløp, single menn 
* VM 1975 –  Bronse i kunstløp, single menn

## Referanser


## Eksterne lenker
* 
* 
*
SNCF

**SNCF** (****) er et fransk offentlig foretak hvis oppgave er å tilby togtransport for passasjerer og gods, samt å sørge for drift og vedlikehold av jernbane&shy;infrastrukturen i landet. SNCF har omtrent 180 000 ansatte og et jernbanenett bestående av cirka 32 000&nbsp;km. 1 500&nbsp;km av dette er såkalt høyhastighetslinje og 14 500&nbsp;km elektrifisert. Selskapet gjennomfører ca. 14 000 tog-operasjoner hver dag. Selskapets hovedkontor ligger i Paris.

## Forretningsområde

SNCF er operatør for nesten hele Frankrikes jernbane-nettverk, inkludert TGV (**', som betyr "[[Høyhastighetstog]]"), Paris' [[Transilien]] lokaltog, og enkelte deler av [[RER]] (**', "Regionalt ekspress-nettverk"), et annet lokaltogsnettverk som betjener Paris.

Tidligere var SNCF også eier av selve jernbanenettet, men dette har endret seg som følge av nye EU-direktiv.  Siden 1997 er alle spor og annen infrastruktur eiet av et eget statseiet selskap, *Réseau ferré de France*.

## Historie
SNCF ble etablert i 1938 ved nasjonaliseringen av Frankrikes fem største jernbaneselskaper. (*Chemin de fer* betyr 'jernbane', bokstavelig, 'vei [laget] av jern'). Disse var:
* Chemin de Fer de l'Est *(Østre jernbane*)
* Chemin de Fer de l'État *(Statsbanene)* (etablert i 1909 ved sammenslåingen av Chemin de Fer de l'État og Chemins de Fer de l'Ouest)
* Chemin de Fer du Nord *(Nordre jernbane)*
* Chemin de Fer de Paris à Lyon et à la Méditerranée (PLM) *(Paris, Lyon og Middelhavsbanen)*
* Chemin de Fer de Paris à Orléans et du Midi *(Paris, Orléans og sentralbanen)* (PO-Midi, etablert i 1934 ved sammenslåing mellom Chemin de Fer de Paris à Orléans og Chemin de Fer du Midi)

Den franske stat har 51 % eierandel i SNCF og har støttet selskapet med store statlige subsidier.  I 1970-årene etablerte SNCF TGV-programmet i den hensikt å lage verdens raskeste jernbanesystem. I 1981 ble den første TGV-linjen, fra Paris til Lyon, åpnet.  TGV-linjer og TGV-teknologien er senere blitt solgt til flere europeiske land samt Sør-Korea.

## Referanser


## Eksterne lenker
* 
* Kart
* SNCFs historie – Fransk
* Samling av Google Earth-lokaliteter med SNCF-stasjoner  (Krever Google Earth software)
Tore Berg

**Tore Berg** er navnet til flere personer:

* Tore Berg (musiker) (født 1958) i Raga Rockers
* Tore Berg (botaniker) (født 1950), statsstipendiat fra Drammen
Chemin de Fer de l’Est

**Compagnie des chemins de fer de l'Est** (CF de l'Est), som regel kun referert til som det østre selskapet, er et tidligere fransk jernbaneselskap. Selskapet ble opprettet i 1853 ved fusjon mellom Compagnie de Paris à Strasbourg, som drev banen mellom Paris og Strasbourg, og Compagnie du chemin de fer de Montereau à Troyes. I 1854 overtok selskapet Compagnie de Strasbourg à Bale og senere i 1863 også jernbanen i Ardennes.

Selskapet ble en del av det nasjonale jernbaneselskapet Société Nationale des Chemins de fer Français (SNCF) i 1938.
Dorothy Hamill

**Dorothy Stuart Hamill** (født 26. juli 1956 i Chicago), amerikansk kunstløper som deltok i de olympiske vinterleker 1976 i Innsbruck.

Hamill ble olympisk mester i kunstløp under vinter-OL 1976 i Innsbruck. Hun vant konkurransen single for damer, foran Dianne de Leeuw fra Nederland og Christine Errath fra Øst-Tyskland.

Hamill ble verdensmester i kunstløp 1976 i singel for damer.

## OL-medaljer
* 1976  Innsbruck -  **Gull** i kunstløp, single damer  USA

## VM-medaljer
* VM 1976 –  **Gull** i kunstløp, single damer
* VM 1974 –  Sølv i kunstløp, single damer
* VM 1975 –  Sølv i kunstløp, single damer

## Referanser


## Eksterne lenker
* 
* 
*